Idomeneus Lampsakoslainen

Idomeneus Lampsakoslainen (, ; 310–270 eaa.) oli antiikin kreikkalainen epikurolaiseen koulukuntaan kuulunut filosofi. Hän oli Epikuroksen ystävä ja oppilas.

Idomeneuksen elämästä ei tiedetä paljoakaan. Hänen tiedetään olleen naimisissa Batis Lampsakoslaisen, Metrodoroksen sisaren, kanssa.Diogenes Laertios (DL): Merkittävien filosofien elämät ja opit 10.23, 10.25; Strabon: Geografika 13.1; Athenaios: Deipnosofistai 7. Idomeneus kirjoitti huomattavan määrän filosofisia ja historiallisia teoksia, ja vaikka jälkimmäisiä ei pidetty kovin suuressa arvossa,Plutarkhos: Kuuluisien miesten elämäkertoja, Demosthenes 23. niiden arvo voidaan nähdä merkittävien kreikkalaisten miesten yksityisen elämän kuvauksissa.

Idomeneuksen teoksista mainitaan nimeltä kaksi: Samothraken historiaa käsitellyt Samothraken historia (),Suda, Idomeneus. joka on todennäköisesti sama teos, johon Apollonios Rhodoslaisen skoliasti viittaa; sekä sokraatikkoja käsitellyt Sokraatikoista (), josta on säilynyt joitakin katkelmia.DL 2.19-20; Athenaios: Deipnosofistai 13.93.

Idomeneus kirjoitti myös teoksen, joka käsitteli useiden henkilöiden elämää. Näihin kuuluivat Peisistratoksen suku,Athenaios: Deipnosofistai 12. Themistokles,Athenaios: Deipnosofistai 12, 13.37. Aristeides,Plutarkhos: Kuuluisien miesten elämäkertoja, Aristeides 10. Perikles,Plutarkhos: Kuuluisien miesten elämäkertoja, Perikles 10, 35 . Demosthenes,Plutarkhos: Kuuluisien miesten elämäkertoja, Demosthenes 15, 23; Athenaios: Deipnosofistai 13.63. Aiskhines,Apollonios: Vita Aeschinis. Hypereides,Athenaios: Deipnosofistai 13.58. ja Fokion.Plutarkhos: Kuuluisien miesten elämäkertoja, Fokion 4. On mahdollista, että näitä kaikkia henkilöitä käsiteltiin yhdessä teoksessa, johon myöhempinä aikoina on viitattu useilla eri nimillä. Teoksen oikea nimi saattaa olla Kansanjohtajista ().

 Lähteet 

Luokka:Antiikin kreikkalaiset filosofit
Luokka:Epikurolaiset filosofit
Luokka:300-luvulla eaa. syntyneet
Luokka:270-luvulla eaa. kuolleet